Ad naf deg taddart n Bumnazel ssemrasen awal lembuṭ deg taddart n Uzaknun lembuḍ nufa awal-a d asmeskel amsislan n yimesli uffay [ḍ] deg taggara n wawal amezwaru lembuḍ ɣer yimesli uffay [ṭ] deg taggara n wawal wis sin lembuṭ, ad naf sin n wawalen-a ur mgaraden ara deg uẓar lembuṭ/lembuḍ LMBṬ, maca deg taddart n Bezzit yella useqdec n wawal inifif aẓar-is NF, ihi wagi d asmeskel amawalan, awal lembuṭ asget-is lembuṭat war addad, ma d awal inifif unti-is tinifift asget-is inififen addad amaruz-is yinifif ma yella d awal lembuḍ asget-is lembuḍaḍ war addad.